laion/Wikipedia-Exotic huggingface dataset:
פרנק בריגס

פרנק ארלינגטון בריגס (באנגלית: Frank Arlington Briggs;‏ 15 בספטמבר 1858 – 9 באוגוסט 1898) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הדרומית החמישי מ-1897 ועד מותו. פרנק בריגס נולד במיניאפוליס, מינסוטה. הוא עבד כמדפיס וכעיתונאי. ב-1877 נשא בריגס לאישה את נאני רייצ'ל מיק, ולשניים נולדו שתי בנות. ב-1881 הוא עבר לעיר מנדאן שבטריטוריית דקוטה (כיום בתחומי דקוטה הצפונית), שם הוא עסק בעסקי מקרקעין. בשנים 1885–1887 שימש בריגס כגזבר מחוז מגוריו, מחוז מורטון. בשנים 1894–1896 הוא כיהן כמבקר המדינה של דקוטה הצפונית. בנובמבר 1896 הוא נבחר כמושל דקוטה הצפונית החמישי, וכיהן בתפקיד מ-6 בינואר 1897 ועד מותו. כמושל פעיל, הוא לקח חלק בדיונים על חוקים שנוסחו בבית המחוקקים המדינתי, כולל העברת חוק ההכנסות וחוק הרכבת הכללי, שפיקח על תעבורת משאות ונוסעים. פרנק בריגס נפטר בעת כהונתו, ב-9 באוגוסט 1898, בעיר ביסמרק, בירת דקוטה הצפונית, כתוצאה ממחלת השחפת, חמישה שבועות לפני יום הולדתו ה-40. סגן המושל ג'וזף דוויין הושבע במקומו וכיהן בארבעה החודשים וחצי שנותרו לתקופת כהונתו בת השנתיים של בריגס. הוא נטמן בבית הקברות שבעיר הווארד לייק שבמינסוטה. בריגס היה ראשון מושלי דקוטה הצפונית שנפטר בעת כהונתו. Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1173. פרנק בריגס באתר אגודת המושלים הלאומית (באנגלית) פרנק בריגס באתר The Political Graveyard (באנגלית) פרנק בריגס, באתר "Find a Grave" (באנגלית) "Frank Arlington Briggs". Mandan Historical Society. Archived from the original on July 31, 2020. "Frank A. Briggs". www.history.nd.gov. Archived from the original on October 18, 2020. "Gov. Briggs Dead. North Dakota Executive Succumbs to Consumption as Bismarck". The New York Times. August 10, 1898.
ג'וזף דוויין

ג'וזף מקמרי דוויין (באנגלית: Joseph McMurray Devine;‏ 15 במרץ 1861 – 31 באוגוסט 1938) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית השישי מאוגוסט 1898 ועד ינואר 1899 מתוקף תפקידו כסגן מושל המדינה, תפקיד בו הוא כיהן מינואר 1897 תחת המושל פרנק בריגס, שנפטר בעת כהונתו. ג'וזף דוויין נולד בעיר וילינג שבווירג'יניה (כיום בתחומי וירג'יניה המערבית). הוא התחנך בבתי ספר ציבוריים, וב-1881 קיבל תואר בוגר אוניברסיטה מאוניברסיטת וירג'יניה המערבית. ב-1891 נשא דוויין לאישה את אידה פרנסס הולוויי, לשניים נולדה בת אחת. הוא נישא בשנית ב-1900 למרי ברנדין הסקום, ולשניים נולדו בן אחד ושתי בנות. ב-1884 עבר דוויין למחוז למור שבטריטוריית דקוטה (כיום בתחומי דקוטה הצפונית), שם הוא היה מפקח על בתי הספר במשך עשר שנים. ב-1892 הוא נוצח בבחירות למשרת מפקח בתי הספר המדינתי על ידי לאורה ג'. אייזנהות' (אנ'), האישה הראשונה שנבחר למשרה ציבורית במדינה של ארצות הברית. ב-1896 נבחר דוויין כסגן מושל דקוטה הצפונית, וכיהן בתפקיד החל מינואר 1897. ב-9 באוגוסט 1898 נפטר המושל פרנק בריגס. מתוקף תפקידו כסגן המושל, הושבע דוויין כמושל דקוטה הצפונית השישי, וכיהן בתפקיד עד תום תקופת הכהונה המתוכננת של בריגס ב-3 בינואר 1899. בבחירות של 1898 הוא נבחר שוב כסגן המושל, וכיהן בתפקיד לאחר תום כהונתו כמושל ועד ינואר 1901. הוא המשיך להיות פעיל בפוליטיקה של דקוטה הצפונית, ועד 1902 שימש כמפקח הראשי של החינוך הציבורי במדינה. ב-1914 הוא היה למנהל הראשי של בית הספר המדינתי להכשרת מורים במנדאן. המשרה האחרונה בה הוא החזיק הייתה נציב ההגירה המדינתי בשנים 1923–1933. ג'וזף דיוויין נפטר במנדאן ב-31 באוגוסט 1938 כתוצאה מאי-ספיקת לב. הוא נטמן בבית הקברות המקומי. Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1174. מדיה וקבצים בנושא ג'וזף דוויין בוויקישיתוף ג'וזף דיוויין באתר אגודת המושלים הלאומית (באנגלית) ג'וזף דיוויין באתר The Political Graveyard (באנגלית) ג'וזף דוויין, באתר "Find a Grave" (באנגלית) NNDB. "Joseph M. Devine". Soylent Communications. Archived from the original on November 28, 2020. Doris Weatherford (20 January 2012). Women in American Politics: History and Milestones. CQ Press. p. 11. "Joseph M. Devine - North Dakota Governors Online Exhibit - Exhibits - State Historical Society of North Dakota". www.history.nd.gov.
יבגני שמצלין

יבגני שמצלין (נולד ב-24 בינואר 2002) הוא ג'ודוקא ישראלי המתחרה בקטגוריית המשקל של מעל 100+ שמצלין נולד באילת שבישראל. בצעירותו היה שמצלין אלוף ישראל בג'ודו בגילאי הנוער השונים. הוא לא זכה בהישגים בולטים בתחרויות עולמיות או יבשתיות בגילאי הנוער. באליפות אירופה שנערכת באפריל בזאגרב שבקרואטיה צפוי שמצלין להשתתף בקטגוריית המשקל של מעל 100 ק"ג. יבגני שמצלין, ברשת החברתית פייסבוק יבגני שמצלין, ברשת החברתית אינסטגרם יבגני שמצלין, באתר איגוד הג'ודו העולמי יבגני שמצלין, באתר JudoInside.com יבגני שמצלין אלוף ישראל - יום יום באילת, באתר www.yomyom.net (באנגלית) Facebook, www.facebook.com משפחת אברהמי העניקה מלגות ל-35 ספורטאים מצטיינים מאילת - טלנירי, באתר www.talniri.co.il רותם פלדברג, ‏17 ישראלים ישתתפו באליפות אירופה בזאגרב, באתר ערוץ הספורט, 24 באפריל 2024
גיא גורביץ'

גיא גורביץ' (נולד ב-27 באוגוסט 2000) הוא ג'ודוקא ישראלי המתחרה בקטגוריית המשקל של עד 90 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות. באליפות העולם שנערכה ביוני בבודפשט שבהונגריה הפסיד בסיבוב הראשון לאדוארד טריפל מגרמניה. באליפות העולם שנערכה באוקטובר בטשקנט שבאוזבקיסטן זכה גורביץ' יחד עם נבחרת ישראל במדליית ארד בקטגוריית הנבחרות המעורבות, לאחר שהשתתף בקרב אחד: הוא פתח את ההתמודדות על מדליית הארד נגד הנבחרת ההולנד, בה הפסיד ליריבו פרנק דה ויט. באליפות אירופה עד גיל 23 שנערכה בהמשך חודש אוקטובר בסרייבו שבבוסניה והרצגובינה זכה במדליית ארד לאחר שגבר על אסמאעיל זמנוב מאזרבייג'ן. בדצמבר 2022, השתתף גורביץ' בתחרות המאסטרס היוקרתית שנערכה בירושלים. בקרב הראשון בתחרות הפתיע גורביץ' וגבר על ממדאלי מהדייב מאזרבייג'ן, שהגיע לתחרות כאחד הפייבוריטים המובהקים למדליה. בשלב שמינית הגמר ניצח גורביץ' את דויד קלאמרט מצ'כיה. בשלב רבע הגמר הפסיד גורביץ' לאלוף אירופה המכהן, לוקה מאיסורדזה מגיאורגיה. גורביץ' נשר לבית הניחומים שם נכנע לבקה גוויניאשווילי מגיאורגיה וסיים את דרכו בתחרות כשדורג במקום השביעי. באליפות העולם שנערכה במאי בדוחה שבקטר הפסיד בסיבוב הראשון ליוטה גלרטה מפרו. באליפות אירופה שנערכת באפריל בזאגרב שבקרואטיה גורביץ' השתתף בקטגוריית המשקל של עד 90 ק"ג. גורביץ' הפסיד בסיבוב הראשון לירוסלב דוידצ'וק. אליפות העולם טשקנט 2022 (נבחרת מעורבת) גיא גורביץ', ברשת החברתית פייסבוק גיא גורביץ', ברשת החברתית אינסטגרם גיא גורביץ', באתר איגוד הג'ודו העולמי גיא גורביץ', באתר JudoInside.com אורן אהרוני, אליפות העולם: קוכמן הודח בשמינית הגמר ועדיין לא הבטיח מקום בטוקיו, באתר ynet, 10 ביוני 2021 נדב צנציפר, מרשים: מדליית ארד לנבחרת ישראל באליפות העולם בג'ודו, באתר ynet, 13 באוקטובר 2022 שתי מדליות ארד לג'ודאי נבחרת ישראל באליפות אירופה עד גיל 23 – הוועד האולימפי סתיו איפרגן, אליפות העולם בג'ודו: קוכמן וגורביץ' הודחו בקרב הראשון, באתר ynet, 11 במאי 2023 רותם פלדברג, ‏17 ישראלים ישתתפו באליפות אירופה בזאגרב, באתר ערוץ הספורט, 24 באפריל 2024
אריאל שולמן

אריאל שולמן (נולד ב-13 בינואר 2002) הוא ג'ודוקא ישראלי המתחרה בקטגוריית המשקל של עד 60 ק"ג. שולמן לא זכה בהישגים בולטים בתחרויות עולמיות או יבשתיות בגילאי הנוער. באליפות אירופה שנערכה באפריל בזאגרב שבקרואטיה הפסיד בסיבוב השני ליורה ורסטראטן מבלגיה, לאחר שבסיבוב הראשון ניצח את אמיאל יארינג מהולנד. מדיה וקבצים בנושא אריאל שולמן בוויקישיתוף אריאל שולמן, ברשת החברתית פייסבוק אריאל שולמן, ברשת החברתית אינסטגרם אריאל שולמן, ברשת החברתית טיקטוק אריאל שולמן, באתר olympedia.org אריאל שולמן, באתר איגוד הג'ודו העולמי אריאל שולמן, באתר JudoInside.com סתיו איפרגן, אליפות אירופה בג'ודו: תמר מלכה ותמנע נלסון לוי זכו במדליות ארד, באתר ynet, 25 באפריל 2024
פוליקרפ קוש

פוליקרפ קוּש (בגרמנית: Polykarp Kusch; ‏26 בינואר 1911 – 20 במרץ 1993) היה פיזיקאי אמריקאי יליד גרמניה, חתן פרס נובל לפיזיקה (יחד עם ויליס לם). פוליקרפ קוש נולד בגרמניה ב-1911. ב-1912, בגיל שנה היגרו הוריו לארצות הברית. קוש למד באוניברסיטת אילינוי, וב-1936 קיבל תואר דוקטור על מחקרו בספקטרוסקופיה אופטית. הוא שהה שנה באוניברסיטת מינסוטה, וב-1937 עבר לאוניברסיטת קולומביה, שם ערך עם איזידור רבי ניסיונות ראשונים במיקרו-גלים. ב-1941 עבד כמהנדס בחברת וסטינגהאוס, בשנת 1943 - במעבדת הקרינה של אוניברסיטת קולומביה, וב-1944 עבד במעבדות בל. ב-1946 חזר לאוניברסיטת קולומביה כפרופסור לפיזיקה, שם המשיך לחקור תכונות גרעיניות, אטומיות ומולקולריות של חומרים בטכניקות של מיקרו-גלים. ב-1955 זכה בפרס נובל בפיזיקה (יחד עם הפיזיקאי האמריקני ויליס לם) על קביעתו הניסויית המדויקת שהמומנט המגנטי של האלקטרון גדול מהערך התאורטי הצפוי, קביעה שהביאה לעיון מחדש באלקטרודינמיקה קוונטית. מדיה וקבצים בנושא פוליקרפ קוש בוויקישיתוף פוליקרפ קוש, באתר פרס נובל (באנגלית) פוליקרפ קוש, באתר פרויקט הגנאלוגיה במתמטיקה פוליקרפ קוש, באתר אנציקלופדיה בריטניקה (באנגלית) פוליקרפ קוש, באתר "Find a Grave" (באנגלית) ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
ים וולצ'ק

ים וולצ'ק (נולד ב-7 במאי 2003) הוא ג'ודוקא ישראלי המתחרה בקטגוריית המשקל של עד 60 ק"ג. באליפות אירופה שנערכה באפריל-מאי בסופיה שבבולגריה הפסיד בסיבוב הראשון ליאניסלב גרצ'ב מבולגריה. באליפות אירופה עד גיל 21 שנערכה בספטמבר בפראג שבצ'כיה זכה במדליית ארד. באליפות העולם שנערכה באוקטובר בטשקנט שבאוזבקיסטן ניצח בסיבוב הראשון את אדוניס דיאז מארצות הברית, בסיבוב השני את לוחום צ'חווימיאני מגאורגיה ובשלב שמינית הגמר את סימון זולו מזמביה. בשלב רבע הגמר הפסיד לדילשודבק בראטוב מאוזבקיסטן, ונשר לקרב בית הניחומים, בו ניצח את אנג'לו פנטאנו מאיטליה. בקרב על מדליית הארד הפסיד ליאנג יונג-וויי מטאיוואן. באליפות העולם שנערכה במאי בדוחה שבקטר הפסיד בסיבוב השני ללי הא-רים מקוריאה הדרומית, לאחר שבסיבוב הראשון ניצח את דויד פולקרבק מצ'כיה. באליפות אירופה שנערכה בנובמבר במונפלייה שבצרפת הפסיד בסיבוב הראשון לארטם לסיוק מאוקראינה. בגראנד סלאם טביליסי שנערך ב-22 במרץ זכה במדליית כסף. באולימפיאדת פריז, וולצ'ק התחרה בקטגוריית המשקל עד 60 ק"ג. בסיבוב הראשון הוא ניצח באיפון את ארנולד קיסוקה מהרפובליקה הדמוקרטית של קונגו בזכות תרגיל חניקה, אך הפסיד לאלוף העולם המכהן גיורגי סרדלשווילי מגיאורגיה בשלב שמינית הגמר לאחר שקיבל פסילה בעקבות תנועה לא חוקית שביצע כאשר נגע באופן מסוכן עם ראשו במזרן. תחרויות מהסבב העולמי (מאסטרס, גראנד סלאם, גראנד פרי): גראנד סלאם טביליסי 2024 ים וולצ'ק, ברשת החברתית פייסבוק ים וולצ'ק, ברשת החברתית אינסטגרם ים וולצ'ק, באתר איגוד הג'ודו העולמי ים וולצ'ק, באתר JudoInside.com יניב טוכמן‏, תמנע נלסון לוי אלופת אירופה בג'ודו, מדליית ארד לשירה ראשוני, באתר וואלה, 29 באפריל 2022 אסי ממן, ‏ים וולצ'ק זכה במדליית ארד באליפות אירופה, באתר ONE‏, 15 בספטמבר 2022 נדב צנציפר, רק כמעט: ים וולצ'ק הפסיד בקרב על מדליית הארד באליפות העולם בג'ודו, באתר ynet, 6 באוקטובר 2022 ראשוני, מלכה ו-וולצ'ק הפסידו בסיבוב השני באליפות העולם בג'ודו, באתר וואלה, 7 במאי 2023 אסי ממן, ‏מלכה גברה על יריבה מטורקיה שלא לחצה את ידה, באתר ONE‏, 3 בנובמבר 2023 סתיו איפרגן, מדליה ראשונה בקריירה: ים וולצ'ק זכה בכסף בגראנד סלאם טביליסי, באתר ynet, 22 במרץ 2024 רז שכניק, ג'ודו: ים וולצ'ק הפסיד לאלוף העולם - והודח בשמינית הגמר, באתר ynet, 27 ביולי 2024
סרפים קומפנייץ

סרפים קומפנייץ (נולד ב-8 ביוני 2000) הוא ג'ודוקא ישראלי המתחרה בקטגוריית המשקל של מעל 100 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות. באליפות העולם שנערכה באוקטובר בטשקנט שבאוזבקיסטן הפסיד בסיבוב הראשון לאמבאניק אנדיאיי מסנגל. בקטגוריית הנבחרות המעורבות זכה במדליית ארד יחד עם חבריו לנבחרת ישראל, על-אף שלא לקח חלק בקרבות. באליפות אירופה עד גיל 23 שנערכה בהמשך חודש אוקטובר בסרייבו שבבוסניה והרצגובינה זכה במדליית ארד. אליפות העולם טשקנט 2022 (נבחרת מעורבת) סרפים קומפנייץ, ברשת החברתית פייסבוק סרפים קומפנייץ, ברשת החברתית אינסטגרם סרפים קומפנייץ, באתר איגוד הג'ודו העולמי סרפים קומפנייץ, באתר JudoInside.com אסי ממן, ‏בגלל השיער: רז הרשקו הפסידה בקרב על הארד, באתר ONE‏, 12 באוקטובר 2022 נדב צנציפר, מרשים: מדליית ארד לנבחרת ישראל באליפות העולם בג'ודו, באתר ynet, 13 באוקטובר 2022 שתי מדליות ארד לג'ודאי נבחרת ישראל באליפות אירופה עד גיל 23 – הוועד האולימפי איתי קאשי, ‏ארד לסרפים קומפנייץ באל' אירופה עד 23, באתר ערוץ הספורט, 30 באוקטובר 2022
עידו לוין

עידו לוין (נולד ב-7 במרץ 1999) הוא ג'ודוקא ישראלי המתחרה בקטגוריית המשקל של עד 73 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות. באליפות אירופה שנערכה באפריל בליסבון שבפורטוגל הפסיד בסיבוב השני לאקיל גיאקובה מקוסובו. באליפות אירופה שנערכה באפריל-מאי בסופיה שבבולגריה הפסיד בסיבוב השני לבנז'מן אקסוס מצרפת. באליפות העולם שנערכה באוקטובר בטשקנט שבאוזבקיסטן הפסיד בסיבוב השני לצנד-אוצ'ירין צוגבטאר ממונגוליה, לאחר שבסיבוב הראשון ניצח את סלימאן חמד מערב הסעודית, שסירב ללחוץ את ידו בתום הקרב. בקטגוריית הנבחרות המעורבות זכה במדליית ארד יחד עם חבריו לנבחרת ישראל, לאחר שהשתתף בשלוש קרבות: בשלב שמינית הגמר, בו ניצחה הנבחרת הישראלית את הנבחרת האוזבקית, הפסיד ליריבו שאחראם אחאדוב; בשלב רבע הגמר, בו ניצחה הנבחרת הישראלית את הנבחרת הדרום קוריאנית, הפסיד ליריבו לי און-קיול; בקרב על מדליית הארד, בו ניצחה נבחרת ישראל את הנבחרת ההולנדית, ניצח את יריבו איבו ורהורסטרט. אליפות העולם טשקנט 2022 (נבחרת מעורבת) עידו לוין, ברשת החברתית פייסבוק עידו לוין, ברשת החברתית אינסטגרם עידו לוין, באתר איגוד הג'ודו העולמי עידו לוין, באתר JudoInside.com אסי ממן, ‏כבוד: בוטבול סגן אלוף אירופה, מוקי זכה בארד, באתר ONE‏, 17 באפריל 2021 יניב טוכמן, ‏‏גילי שריר זכתה במדליית ארד באליפות אירופה בג'ודו, באתר ספורט1, 30 באפריל 2022 אסי ממן, ‏פספוס: טוהר בוטבול ונלסון לוי לא זכו בארד, באתר ONE‏, 8 באוקטובר 2022 נדב צנציפר, מרשים: מדליית ארד לנבחרת ישראל באליפות העולם בג'ודו, באתר ynet, 13 באוקטובר 2022
מגדל סן ז'אק

מגדל סן ז'אק ('מגדל סנט ג'יימס') היא אנדרטה הממוקמת ברובע הרביעי של פריז, בהצטלבות של רחוב ריבולי עם רחוב ניקולס פלאמל. האנדרטה, בגובה של 52 מטר, בנויה כמגדל גותי ססגוני, שהיה בעבר חלק מכנסיית סן-ז'אק-דה-לה-בושרי ("ג'יימס הקדוש של הקצבים") מהמאה ה-16, שנהרסה כולה ב-1797, במהלך המהפכה הצרפתית, למעט המגדל. המגדל נחשב לנקודת ציון היסטורית לאומית. העיטור העשיר של המגדל משקף את עושרם של פטרוניו, הקצבים הסיטונאיים משוק לה האל הסמוך. האחראים על הבנייה היו ז'אן דה פלין, ז'וליאן מנארט וז'אן דה רווייר. המגדל נבנה בין השנים 1509 ל־1523, בתקופת שלטונו של המלך פרנסיס הראשון. עם הקדשה לסנט ג'יימס הגדול, הכנסייה והמגדל המפורסם שלה קיבלו את פני עולי הרגל לסנטיאגו דה קומפוסטלה, שעברו, בדרכם לעיר טור, בנתיב העלייה לרגל של דרך סנטיאגו. בשנת 1998 הוכר האתר כאתר מורשת עולמית על ידי אונסק"ו, והוא נחשב בין האתרים והמבנים המסמנים את הכימין דה קומפוסטל, נתיבי העלייה לרגל בצרפת שמובילים לכיוון מוקד העלייה לרגל שבעיר סנטיאגו שבספרד. הכנסייה, למעט המגדל, נהרסה ב-1793; שימור המגדל היה תנאי לחוזה שבו נקנתה הכנסייה לפי שווי חומרי הבנייה שלה. המגדל נרכש מחדש על ידי עיריית פריז ב-1836 והוכרז כאנדרטה היסטורית ב-1862. פסל של סנט ג׳יימס הותקן בראש המגדל במהלך המאה ה-19. במהלך הקיסרות השנייה, האדריכל תאודור באלו שיקם את המגדל, מיקם אותו במרחב שטוח ותכנן סביבו פארק עירוני קטן. לצורך השיקום הסירו כמויות גדולות של אדמה כדי להבטיח לרחוב ריבולי, בו ממוקם המגדל, דרך שטוחה וחלקה. דבר שאפשר למגדל לשמור על גובהו המקורי. פסל של בלז פסקל ממוקם בבסיס המגדל, והוא מנציח את הניסויים בלחץ אטמוספירי, אם כי יש שטוענים שהם התקיימו בכנסיית Saint-Jacques-du-Haut-Pas. בראש המגדל מותקנת מעבדה מטאורולוגית. המגדל נתן השראה לאלכסנדר דיומא לכתיבת המחזה La tour Saint-Jacques-de-la-boucherie ב-1856. הסופר ניקולא פלאמל, שנחשב בזמנו לאלכימאי והיה פטרון הכנסייה, נקבר מתחת לרצפתה. המגדל היה מוקף בפיגומים וכוסה ביריעות במשך מספר שנים בזמן שחוקרים בדקו את מצב האבן. ממצאים אחרונים מראים שרוב האבן והעיטור שלה מקורם בתקופת בניית המגדל המאוחרים-מימי הביניים, והם לא נוספו על ידי המשחזרים מהמאה ה-19. בנוסף, הבדיקה הצביעה גם על היסדקות משמעותית במבנה. שלושת הרבעים העליונים של היריעות הוסרו במרץ 2008, וחשפו חלק עליון משופץ של המגדל. מאוקטובר 2008 עד פברואר 2009 הפיגומים והיריעות הוסרו לחלוטין והגינון של הפארק שמסביב שוקם. לבסוף, ב-18 באפריל 2009, הפארק נפתח מחדש לציבור. אתר האינטרנט הרשמי של מגדל סן ז'אק (בצרפתית) מדיה וקבצים בנושא מגדל סן ז'אק בוויקישיתוף מגדל סן ז'אק, ברשת החברתית אינסטגרם Tupigny, Jacques Pierre Meurgey, baron de (1926). Histoire de la paroisse Saint-Jacques-de-la-Boucherie. Paris: H. Champion. Villain, Etienne F. (1758). Essai d'une histoire de la paroisse de St. Jacques de la Boucherie: ou l'on traité de l'Origine de cette Eglise, de ses Antiquités. Paris: Prault. p. 69. The Historia Caroli Magni, a legendarium concerning Charlemagne, pseudepigraphically ascribed to Charlemagne's contemporary Turpin, Archbishop of Reims, affirms that the church had been founded by Charlemagne. Briois, Clément Jules (1864). La Tour Saint-Jacques de Paris, Volume 1. Paris: Debuisson & Cie. p. xi. Jean-François Lagneau, "La restauration de la tour Saint-Jacques", Monumental (Les Éditions du patrimoine, no semestriel 2), 2008
אליס פרקר

אליס פרקר (1627 - 22 בספטמר 1692) הייתה אישה שנשפטה ונידונה למוות בגין כשפים במסגרת ציד המכשפות בסיילם. אליס פרקר הייתה אשתו של ג'ון פרקר, דייג מהעיירה סיילם. הם גרו בבית שכור באזור החוף של נמל סיילם בחצי האי סיילם נק, ככל הנראה באזור שבו נמצאת כיום תחנת הכוח של סיילם הרבור. באמצע חודש מאי בשנת 1692 מרי וורן, משרתת בבית משפחת פרוקטור, הואשמה בכשפים ונשלחה למעצר. וורן האשימה את אליס פרקר ואן פודאטור במעשי כישוף וטענה כי השתיים ביקרו אותה בכלא והביאו עמן בובות בצורת בני אדם על מנת שתדקור אותן כדי לגרום סבל לאחרים. עוד טענה וורן כי אליס גילתה לה סודות על כך שהטביעה ספינה, הרגה אדם בלב ים והטביעה נער בנמל סיילם. אליס פרקר לעומת זאת, טענה כי מעולם לא החליפה מילה עם מרי וורן. אדם נוסף בשם ג'ון ווסטגייט טען כי ניסה להרגיע את זעמה של אליס כאשר שמע ויכוח בינה לבין בעלה. בעדותו סיפר שאליס דרשה ממנו לא להתערב, וכי לאחר מכן הופיעה רוח של חזיק ענק "או השטן או משהו מרושע אחר" שאליס זימנה כדי שירדוף אחריו. אדם בשם סמואל שטאק ואשתו, שרה, טענו כי אליס כישפה את בנם וגרמה לו לבעיות בריאות. אישה בשם מרגרט ג'ייקובס העידה כי ראתה את רוחה של מרי משוטטת באמצע הלילה בנורת' פילד. כומר העיירה, ניקולס נוייס השני, אף הוא העיד נגד אליס וטען כי חש שהיא אכן עוסקת בכשפים. אליס הכחישה את כל המיוחס לה ואמרה כי היא מקווה שהאדמה תפער ותבלע אותה, וביקשה רחמים מהאל. ב-9 בספטבר 1692 הורשעה אליס פרקר במעשי כישוף יחד עם מרתה קורי, מרי איסטי, אן פודאטור, דורקס הואר ומרי ברדביורי. הואר הודה באשמה וגזר דינו נדחה, ואילו ברביורי הצליחה לברוח. ב-22 בספטמבר הוצאה אליס פרקר להורג בתלייה יחד עם עוד שבעה אנשים. הייתה זו ההוצאה להורג האחרונה במסגרת משפטי סיילם. ב-17 באוקטובר 1710 העביר בית המשפט הכללי במסצ'וסטס חוק, לפיו "כמה מן האישומים, השיפוטים והרחמות הרכוש שנעשו, יבוטלו, ויוכרזו בטלים ומבוטלים". משפחה של אליס קיבלה 8 פאונד פיצויים. אליס פרקר נוקתה מאשמה בשנת 2001. אליס פרקר, באתר "Find a Grave" (באנגלית) Alice Parker Home, Site of, Salem Witch Museum (באנגלית אמריקאית) Alice Parker, History of American Women, ‏2008-06-24 (באנגלית אמריקאית) SWP No. 097: Alice Parker Executed, September 22, 1692 - New Salem - Pelican, salem.lib.virginia.edu
מולטקה

מולטקה (Moltke) הוא שמה של משפחת אצולה שמקורה בגרמניה וחלק מענפיה התיישבו בסקנדינביה האם התכוונתם ל... הלמוט פון מולטקה הזקן ("מולטקה הזקן", 1800-1891), מצביא ואסטרטג פרוסי וגרמני הלמוט יוהאן לודוויג פון מולטקה ("מולטקה הצעיר", 1848-1916), מצביא גרמני הלמוט ג'יימס פון מולטקה (1907-1945), מדינאי גרמני ופעיל במסגרת ההתנגדות הגרמנית לנאציזם אדם וילהלם מולטקה – ראש ממשלת דנמרק הראשון
אוזיורסק, מחוז צ'ליאבינסק

אוזיורסק (ברוסית: Озёрск, מילולית: עיר האגמים) היא עיר סגורה במחוז צ'ליאבינסק ברוסיה. אוכלוסייתה מונה 76,434 איש (2023). ב־29 ביולי 2014 ממשלת רוסיה כללה את העיר ברשימת הערים התלויות בתעשייה אחת ולפיכך בעלות סיכון להידרדרות המצב הסוציו-כלכלי. זאת משום שהעיר הוקמה צמוד למפעל המייצר פלוטוניום עבור פצצות האטום של רוסיה. העיר מוקפת מכל עבר באגמים אירטיש, קיזילטאש, מלאיה ובולשאיה ננגואה, שבזכותם קיבלה את שמה (אוזיורסק). ב־1957 התרחש בתחומי העיר אסון קישטים, האסון הגרעיני השלישי בחומרתו אחרי צ׳רנוביל ופוקושימה. בתקופת ברית המועצות נקראה העיר ״צ'ליאבינסק-40״. היישוב הוקם ב-1945 על גדות נהר אירטיש כחלק של תוכנית לבניית פצצה גרעינית סובייטית הראשונה. עד 1994 נודעה העיר בשם צ'ליאבינסק-65 או צ'ליאבינסק-40. ב-1994 העיר נפתחה לציבור ונקראה אוזיורסק, אך עודנה מוגדרת כעיר סגורה. בשנת 1996 בעיר התגוררו כ-90 אלף תושבים. מאז אוכלוסיית עביר קטנה באופן משמעותי. ערך מורחב – מאיאק העיר נחשבת לעיר סגורה מאחר שבשטחה נמצא מפעל מאיאק, הספק העיקרי של פלוטוניום ברוסיה. מאיאק הוא מכון למחזור חומרים גרעיניים מכלי נשק גרעיניים מיושנים. המפעל מעסיק כ־15,000 איש ומתפרס על פני שטח של 90 קילומטרים רבועים. המפעל קולט פסולת גרעינית ממפעלי גרעין אחרים ומצוללות גרעיניות שהתיישנו. בעקבות תאונה חמורה שאירעה ב-1957 הנהר הסמוך זוהם קשות. מאיאק הוא אחד ממתקני הגרעין הגדולים ברוסיה. מדיה וקבצים בנושא אוזיורסק, מחוז צ'ליאבינסק בוויקישיתוף אתר האינטרנט הרשמי של אוזיורסק, מחוז צ'ליאבינסק
פטרנקו

האם התכוונתם ל... איגור פטרנקו – שחקן תיאטרון וקולנוע רוסי וסילי פטרנקו – מנצח רוסי קיריל פטרנקו – מנצח יהודי-רוסי
אנשים חשובים ביותר (סרט)

אנשים חשובים ביותר (באנגלית: The V.I.P.s או Hotel International) הוא סרט דרמה רומנטית משנת 1963 בבימויו של אנתוני אסקווית', עם אליזבת טיילור, ריצ'רד ברטון ולואי ז'ורדן, מרגרט רתרפורד, רוד טיילור ומגי סמית' בתפקידים הראשיים. מרגרט רתרפורד זכתה על תפקידה בסרט בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר. מגי סמית' הייתה מועמדת לפרס גלובוס הזהב לשחקנית חדשה ומבטיחה. העלילה מתרחשת בנמל התעופה לונדון הית'רו שממנו מטוס חברת BOAC עומד להמריד לניו יורק וערפל כבד מעכב את הטיסה. ארבעה סיפורים על הנוסעים בטיסה זאת. פרנסס אנדרוס (אליזבת טיילור) היא אשתו היפה של המיליונר פול אנדרוס (ריצ'רד ברטון). הם נשואים 13 שנה והיא מרגישה שאינה מתייחס אליה כראוי, מתאהבת בג'יגולו המבוגר מארק שונסל (לואי ז'ורדאן) ושניהם מחליטים לטוס אחר כך לג'מייקה. פרנסס השאירה לפול מכתב פרידה בתקווה שימצא אותו לאחר ההמראה אבל בגלל העיכוב מוצא אותו פול, מגיע לנמל התעופה ומתעמת עם פרנסס ומארק. לבסוף מחליטה פרנסס לחזור לבעלה. מקס בודה (אורסון וולס), מפיק עשיר שממהר לטוס עם הכוכבנית שלו גלוריה גריטי (אלזה מרטינלי) כדי לחמוק מתשלום מיליון פאונדס לאוצר הבריטי. רואה החשבון שלו מציל אותו בכך שיעץ לו להעביר את כל נכסיו הפיננסיים לגלוריה ילידת חוץ, ולאחר מכן להתחתן איתה. "הדוכסית מברייטון" (מרגרט רתרפורד), אישה קשישה שעומדת לאבד את אחוזתה בברייטון בגלל חובות למס הכנסה וטסה לפלורידה כדי לעבוד שם ולשלם את חובותיה. לבסוף רואה בודה תמונה של האחוזה שלה ומחליט לשכור אותה לצורך סרטו הבא. הדוכסית נרגשת ומחליטה להישאר בבריטניה. התעשיין לס מנגרום (רוד טיילור) בעל מפעל טרקטורים גדול שטס לניו יורק כדי להילחם בהשתלטות עוינת על מפעלו. מסייעת לו מזכירתו מיס מיד (מגי סמית') שמאוהבת בו ומנסה לעזור לו. הוא מיואש ומוצא נחמה אצל ידידתו מרים מרשל (לינדה כריסיטאן). מיד מוצאת את פול אנדרוס השיכור והמיואש ומצליחה לשכנע אותו לתת להם הלוואה קצרת מועד ומנגרום שמח ומנשק אותה. "אנשים חשובים ביותר", במסד הנתונים הקולנועיים IMDb (באנגלית) "אנשים חשובים ביותר", באתר נטפליקס "אנשים חשובים ביותר", באתר AllMovie (באנגלית) "אנשים חשובים ביותר", באתר Rotten Tomatoes (באנגלית) "אנשים חשובים ביותר", באתר Box Office Mojo (באנגלית) "אנשים חשובים ביותר", במסד הנתונים הקולנועיים KinoPoisk (ברוסית) קדימון לאנשים חשובים מאד, באתר יוטיוב נעימת הנושא והכתוביות, באתר יוטיוב אנשים חשובים ביותר, באתר TCM
פרדריק מאייר

פרדריק ג'וליוס "פרד" מאייר (באנגלית: Frederick Julius "Fred" Meyer; ‏17 במאי 1900 – 12 במרץ 1983) היה מתאבק יהודי-אמריקאי, זוכה מדליית ארד אולימפית (אנטוורפן 1920) ו-4 פעמים אלוף ארצות הברית בהיאבקות בסגנון חופשי במשקל כבד (מעל 80 ק"ג). בהמשך עסק בהיאבקות מקצוענית. מאייר נולד וגדל בשיקגו. הוא החל להתאמן בהיאבקות מגיל 9 במועדון העברי בשיקגו. באולימפיאדת אנטוורפן הוא זכה במדליית ארד בהיאבקות בסגנון חופשי במשקל מעל 80 ק"ג, ביחד עם ארנס נילסון משוודיה, לאחר שהפסיד בשלב חצי הגמר לרוברט רות' משווייץ שזכה במדליית זהב ובקרב על מדליית הארד, הם נאבקו בשני סיבובים של 15 דקות, ללא הכרעה ושתי מדליות ארד הוענקו. במדליית כסף זכה בן ארצו נאט פנדלטון. מאייר נפטר בלוס אנג'לס, קליפורניה ב-12 במרץ 1983. פרדריק מאייר, באתר הוועד האולימפי הבין-לאומי פרדריק מאייר, באתר olympedia.org
ארבלי

האם התכוונתם ל... דורון ארבלי – דירקטור ישראלי, ראש רשות המסים בישראל שלמה ארבלי – קצין צה"ל בדרגת אלוף-משנה שושנה ארבלי-אלמוזלינו – חברת הכנסת מטעם סיעת המערך נתאי הארבלי – תנא, בן הזוג השני בתקופת הזוגות
גרייסלנד

האם התכוונתם ל... גרייסלנד, טנסי (אנ') - אטרקציה תיירותית בממפיס, שהייתה אחוזת מגוריו של אלביס פרסלי Graceland – אלבום אולפן של הזמר-יוצר האמריקני פול סיימון גרייסלנד (סדרת טלוויזיה) – סדרת דרמה אמריקאית